Предсједник Општине Никшић размотрио је Извјештај о раду и финансијском пословању Јавне установе Музеји и галерије Никшић за 2021. годину и дао следеће

**О Ц Ј Е Н Е**

1. Јавна установа Музеји и галерије Никшић је у 2021. години дјеловала професионално и ангажовано у свим садржајно-програмским сегментима испољавања и успјела је да и поред сложене епидемиолошке ситуације реализује планиране активности.
2. Због грађевинских и конзерваторско-рестаураторских радова на Дворцу краља Николе I, пројекти који су предвиђени Програмом рада за 2021. годину, а за чију реализацију није било нужно коришћење галеријских и музејског простора, успјешно су реализовани.
3. ЈУ Музеји и галерије Никшић је у 2021. години, како самостално, тако и у сарадњи са другим субјектима културе из Црне Горе и региона, реализовала разноврсне програме који су својим квалитетом и садржајем допринијели подизању културног нивоа града, као и заштити и промоцији културне баштине.
4. У циљу унапређивања културног живота града, у 2021. години ЈУ Музеји и галерије Никшић је афирмисала културно наслеђе и реализовала истраживачке радове у функцији заштите споменика културе.
5. У циљу очувања и промоције културног наслеђа остварена је квалитетна сарадња са државним институцијама које су надлежне за дјелатности којима се ЈУ Музеји и галерије Никшић бави, са установама културе из других општина у Црној Гори и региона и другим јавним установама културе у Никшићу.
6. У циљу унапређивања дигиталног маркетинга те свог профила, ЈУ Музеји и галерије Никшић је омогућила квалитетну презентацију свог рада путем друштвених мрежа: Фејсбука, Инстаграма и YouTube канала.

На основу датих оцјена предсједник Општине Никшић донио је следеће

**З А К Љ У Ч К Е**

1. Усваја се Извјештај о раду и финансијском пословању Јавне установе Музеји и галерије Никшић за 2021. годину.
2. У наредном периоду потребно је да ЈУ Музеји и галерије Никшић остварује пуну сарадњу са релевантним субјектима, како на локалном, тако и на државном нивоу, како би унаприједила своје основне дјелатности и успјешно реализовала програмске активности.
3. За очекивати је да ће ЈУ Музеји и галерије Никшић својом креативном енергијом и предузимањем низа мјера додатно допринијети унапређењу културног идентитета Никшића, града који баштини дугу и значајну културну традицију.
4. Ради што успјешније реализације планираних програмских активности неопходно је створити услове за континуирану едукацију кадрова који обављају најстручније послове у Установи.

ПРЕДСЈЕДНИК

Марко Ковачевић, с.р.